Colombia og Uruguay hadde spilt mot hverandre 38 ganger tidligere, inkludert i en gruppespillkamp i VM i 1962 som Uruguay vant 2−1. I lagenes to siste oppgjør i kvalifiseringen til VM i 2014 vant begge lagene hver sin hjemmekamp mot hverandre; Colombia vant 4−0 mens Uruguay vant 2−0. Uruguay hadde vunnet seks av de åtte siste oppgjørene lagene imellom, og et oppgjør hadde endt med uavgjort. De siste ni oppgjørene hadde endt med 32 scorede mål, et snitt på 3,6 per kamp. Den uruguayanske angriperen Luis Suárez ble utestengt av FIFA fra resten av mesterskapet etter biteepisoden med den italienske forsvarsspilleren Giorgio Chiellini i gruppekampen mot Italia 24. juni.